Ο **Πέτρος Κόκκαλης** (Αθήνα, 26 Φεβρουαρίου 1970) είναι Έλληνας επιχειρηματίας, πολιτικός και ευρωβουλευτής της πολιτικής ομάδας Πράσινοι/ΕΕΣ. Είναι γραμματέας και συνιδρυτής του ελληνικού πολιτικού κόμματος Κόσμος, ενώ έως το 2023 ήταν μέλος του ΣΥΡΙΖΑ-ΠΣ με τον οποίο είχε εκλεγεί και στο Ευρωκοινοβούλιο.

Βιογραφικά στοιχεία
-------------------

Γεννήθηκε στην Αθήνα και είναι γιος του επιχειρηματία και πρώην ιδιοκτήτη του Ολυμπιακού Σωκράτη Κόκκαλη και της Σοφίας Σκούρα. Από την πλευρά του πατέρα του είναι εγγονός του Πέτρου Κόκκαλη, γιατρού και υπουργού στην κυβέρνηση του βουνού, ενώ από την πλευρά της μητέρας του είναι εγγονός του Σπύρου Σκούρα, ιδιοκτήτη της "Σκούρας Φιλμ", της πλακοποιίας "Ακμή" και πρώην προέδρου της Αθλητικής Ένωσης Κωνσταντινουπόλεως.

Σπούδασε ιστορία στο πανεπιστήμιο Χάμπσιρ και πραγματοποίησε μεταπτυχιακές σπουδές στη δημόσια διοίκηση στην Σχολή Διακυβέρνησης Τζον Φιτζέραλντ Κένεντι (J.F.K. School of Government) του πανεπιστημίου Χάρβαρντ.

Το 1994 τοποθετήθηκε διευθυντής μάρκετινγκ στην ΠΑΕ Ολυμπιακός και το 1996 γενικός διευθυντής της εταιρείας. Αργότερα αναβαθμίστηκε στη θέση του αντιπροέδρου του Ολυμπιακού, θέση όμως από την οποία παραιτήθηκε το 2008. Τον Σεπτέμβριο του ίδιου χρόνου παραιτήθηκε και από την προεδρία του ερασιτέχνη Ολυμπιακού, αξίωμα στο οποίο είχε εκλεγεί δύο μήνες πριν. Την περίοδο 2000-2001 διετέλεσε διευθύνων σύμβουλος της ΘΡΥΛΟΣ Α.Ε. Επίσης είναι μέλος του ΔΣ της Intralot, αντιπρόεδρος στο ίδρυμα Κόκκαλη, ενώ έχει χρηματίσει και μέλος του συμβουλευτικού ιδρύματος της ΟΥΕΦΑ. Το 2006 εξελέγη πρώτος πρόεδρος της Σούπερ Λιγκ Ελλάδος.

Έχει ανακηρυχθεί «Άρχων Λαοσυνάκτης του Οικουμενικού Θρόνου» από το Οικουμενικό Πατριαρχείο Κωνσταντινουπόλεως.

Τον Μάρτιο του 2019 παραιτήθηκε από τον συνδυασμό του Γιάννη Μώραλη, με τον οποίο είχε εκλεγεί δημοτικός σύμβουλος Πειραιά, και ανακοίνωσε την υποψηφιότητά του στις ευρωεκλογές 2019 με τον ΣΥΡΙΖΑ-Προοδευτική Συμμαχία, εκπροσωπώντας την πολιτική κίνηση «ΚΟΣΜΟΣ». Εξελέγη ευρωβουλευτής λαμβάνοντας 140.404 ψήφους. Στις 16 Νοεμβρίου 2023 ανακοίνωσε την αποχώρησή του από την ευρωομάδα του ΣΥΡΙΖΑ-Π.Σ. αφήνοντας ανοιχτό το ενδεχόμενο για δημιουργία κόμματος.

Στις 13 Φεβρουαρίου 2024, κατέθεσε στον Άρειο Πάγο το καταστατικό για την ίδρυση νέου πολιτικού φορέα με το όνομα «Κόσμος», ως μετεξέλιξη της πολιτικής κίνησης ενόψει των ευρωεκλογών του 2024, και την επόμενη ημέρα έκανε την επίσημη παρουσίασή του.

Προσωπική ζωή
-------------

Είναι παντρεμένος με την ηθοποιό Δήμητρα Ματσούκα, με την οποία διατηρούσε πολύχρονη σχέση.

Από τον πρώτο γάμο του με την ηθοποιό και σκηνοθέτιδα Έλενα Σκουλά έχει αποκτήσει δύο παιδιά. Τον Σωκράτη (γενν. 21 Ιανουαρίου 1999) και τη Σοφία (γενν. 15 Φεβρουαρίου 2000).

Πηγές
-----

1. ↑  Ανακτήθηκε στις 22  Αυγούστου 2019.
2. ↑  «Συγγενική σχέση Σκούρα - Κόκκαλη». liberopoulos.gr. 9 Ιανουαρίου 2010. Αρχειοθετήθηκε από το πρωτότυπο στις 9 Ιανουαρίου 2010. Ανακτήθηκε στις 6 Σεπτεμβρίου 2010.
3. 1 2 3  «Βιογραφικό Κόκκαλη». sports-marketing.gr. 28 Δεκεμβρίου 2009. Αρχειοθετήθηκε από το πρωτότυπο στις 28 Δεκεμβρίου 2009. Ανακτήθηκε στις 6 Σεπτεμβρίου 2010.
4. ↑  Βιογραφικό Κόκκαλη, από την εφημερίδα "Το Βήμα"
5. ↑  «Ονομαστικός Κατάλογος των Αρχόντων Οφφικιάλων της Μεγάλης του Χριστού Εκκλησίας». Οικουμενικό Πατριαρχείο Κωνσταντινουπόλεως. 4 Μαρτίου 2016. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 6 Σεπτεμβρίου 2017.
6. ↑  «Π. Κόκκαλης: Παραιτήθηκε με αιχμές από τον συνδυασμό «Πειραιάς Νικητής»». *www.avgi.gr*. Ανακτήθηκε στις 27 Μαρτίου 2019.
7. ↑  «Με Πέτρο Κόκκαλη το ευρωψηφοδέλτιο του ΣΥΡΙΖΑ». *Η Εφημερίδα των Συντακτών*. Ανακτήθηκε στις 27 Μαρτίου 2019.
8. ↑  «Επικράτεια | Ευρωεκλογές – Μάιος 2019». *ekloges.ypes.gr*. Ανακτήθηκε στις 18 Ιουλίου 2019.
9. ↑  «Αποχώρησε ο Πέτρος Κόκκαλης από την ευρωομάδα του ΣΥΡΙΖΑ». *ΤΑ ΝΕΑ*. 16 Νοεμβρίου 2023.
10. ↑  «Κόσμος»: Ο Πέτρος Κόκκαλης ίδρυσε νέο πολιτικό φορέα». *documentonews.gr*. 13 Φεβρουαρίου 2024.
11. ↑  «Ο Π. Κόκκαλης ανακοίνωσε νέο κόμμα, αλλά όχι και πιθανές συνεργασίες». *efsyn.gr*. 14 Φεβρουαρίου 2024.
12. ↑  «Γάμος Κόκκαλη - Ματσούκα: Νέες εικόνες από τη λαμπερή τελετή». 1 Δεκεμβρίου 2023.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |  |  |  |
| --- | --- | --- | --- | --- |
| 

| π • σ • ε
Ευρωβουλευτές Ελλάδας (2019-2024) |
| --- |
|  |
| 
* Κώστας Αρβανίτης
* Άννα-Μισέλ Ασημακοπούλου
* Ελίζα Βόζεμπεργκ
* Αλέξης Γεωργούλης
* Θοδωρής Ζαγοράκης
* Εύα Καϊλή
* Μανώλης Κεφαλογιάννης
* Πέτρος Κόκκαλης
* Στέλιος Κούλογλου
* Έλενα Κουντουρά
* Στέλιος Κυμπουρόπουλος
* Γιώργος Κύρτσος
* Θανάσης Κωνσταντίνου
* Γιάννης Λαγός
* Βαγγέλης Μεϊμαράκης
* Λευτέρης Νικολάου – Αλαβάνος *(αντικατέστησε την Σεμίνα Διγενή)*
* Κωνσταντίνος Παπαδάκης
* Δημήτρης Παπαδημούλης
* Νίκος Παπανδρέου *(αντικατέστησε τον Νίκο Ανδρουλάκη)*
* Μαρία Σπυράκη
* Εμμανουήλ Φράγκος *(αντικατέστησε τον Κυριάκο Βελόπουλο)*
 |  |

 |